b'\n_START_ARTICLE_\nLansangang N402 (Pilipinas)\n_START_SECTION_\nPaglalarawan ng ruta\n_START_PARAGRAPH_\nBinubuo ang N402 ng mga sumusunod na bahagi.\n_START_SECTION_\nTanza papuntang Naic\n_START_PARAGRAPH_\nNagsisimula ang ruta sa Tanza bilang karugtong ng Lansangang Antero Soriano (Ingles: Antero Soriano Highway), isang 21.6 kilometro (o 13.4 milyang) lansangang sekundarya na may dalawa hanggang anim na mga landas at dumadaan sa kanlurang baybayin ng Kabite.  Bumubuo ito sa unang bahagi ng ruta.\n_START_SECTION_\nNaic papuntang Indang\n_START_PARAGRAPH_\nTutuloy ang daan bilang Daang Naic\xe2\x80\x93Indang (Ingles: Naic\xe2\x80\x93Indang Road), isang makipot na daang pandalawahan mula Naic hanggang Indang pagkaraan ng isang maigsing puwang sa unang bahagi ng ruta.\n_START_SECTION_\nIndang papuntang Mendez\n_START_PARAGRAPH_\nPagkaraang bagtasin nito ang lugar ng kabayanan o "poblasyon" ng Indang, tutuloy ang ruta bilang Daang Indang\xe2\x80\x93Mendez (Ingles: Indang\xe2\x80\x93Mendez Road) hanggang sa bayan ng Mendez. Malaking bahagi nito ay karamihang nakalatag ng aspalto habang kasalukuyang pinalalawak ang ibang mga bahagi kalakip ang kongkreto.\n_START_SECTION_\nMendez papuntang Tagaytay\n_START_PARAGRAPH_\nTatahakin ng ruta ang lugar ng poblasyon ng Mendez bilang Daang Mendez\xe2\x80\x93Tagaytay (Ingles: Mendez\xe2\x80\x93Tagaytay Road}}). At sa huli, nagtatapos ito sa krosing ng Mendez sa lungsod ng Tagaytay.'